
O Volapukaflens valopo! 

Num at gaseda obsik labon padis 12 pla 8, e dii muls okomol 
atos oblebon so, bi labobs yegedis anik lunik nitedik, kels sotons 
popubon ma desir redakana. Yegeds at binons lido: vestig fa 
vicifal: ‘Daniil Morozof do geb foyumota: da-, 2ido: tradutod fa 
kadaman: ‘Igor Wasilewski’ fredadramatila Fransanik tiadu “Zots 
tel” (‘Les Deux Billets’, 1779) fa 'Jean-Pierre Claris de Florian', e 
3ido: tradutod omik konota tiadu “Kis kanon-la jenon, ven bele- 
givoy eki supado” (‘Wat bl 'ne Aewerraschung 'rute kamen kann’, 
1861) fa ‘Fritz Reuter’. Kadaman ot no etradutom konoti at de puk 

rigik: Dona-Deutanapuk, ab de tradu¬ 
tod vemo gudik di ‘Esperanto’. 

Konot ot oprimon-la in gased gustu- 
la u setula. Kliilos, das vodems i votiks 
sotons papubon, as sams: tradutods 
konotilas fa lautan Linglanapukik: ‘Frank 
Roger’, poedots e yegeds fa kadaman: 
‘Danny Zhang’, e vodems fa Volapukan 
famik: ‘Sergio Meira’, kel ajafom eli Wi¬ 
kipedia Volapukik e ragivi elas “Volapu- 
kagaseds pro Nedanapukans” in ‘Wiki¬ 
source’. 

Jinos kludo, das yelod at olabon pa¬ 
dis modo plu 100, kelos voto agebo- 
fon. 

Fe trup obas binon smalik, ab jenofo 
vemo jafadik. Danobs kebluna^nis e yu- 
fanis valikis demu lanal e lezil onas. 

Vipobs Volapukanes valik mayuli vemo joniki. 




El Frank Roger binom lautan 
konota tiadu The Certificate’, 
Volapuko: “ZOT”, keli kanols 
reidon in num at. 

ZOT 

Rigad tiadu: “The Certificate” fa ‘Frank Roger’, tradutod fa 77. Philipps’ 

El Manfred azilogom, alogom ye te vatapleni staanik so veitotiki, asa 
akanom logedon. Bluflko aflekom oki lii tavageidan ed asakom: 
“Atos noliidapov binon-li? Ab kiopo binon-li gladategad?” 

Geidan aliismililom jafudaniko omi. “Dido otos nog abinon is jii 
bii b re flip, o sol! Jenofo nog adabinon tii tim, kii eliivobs pofi ad na- 
fon noliidapovio. Dredob, das talavamikam epluon vemo e das mela- 
nivod geilikumon vifiko. Rets latik glada is to pov bo esmetons bii 
dels nemodik. Ekomobs tu lato mo brefiipil. Pidob atosi vemo, o sol!” 

El Manfred amaleditom nelaodiko. Atos abinon mogod gudik 
peperol, e votiks no odabinons. Kikodo iifo somikos ajenon-li ebo po 
om? Cils oma igevons ome melatavili at lii noliidapov sa tavageidan 
lonik as yelama-legivot mu patik - irivom baldoti yelas luldeg ed 
anu aliikomom tu lato mo diips te nemodiks. 

“Edunobs tavi gretik ad komon isio, e nu no logobs seimikosi 
patik”, alaispikom, do asevom mu gudiko, das plons okik no olabons- 
la benoseki seimik, ye asenom zesiidi ad notodon skani e saspetikami 
oka. Fiimo tavageidan maleditik at paskiliikom ad traiton dunetabis 
murol. Atos aleduton-la lii vobabligads ota. Kludo adalom plonon 
ladalajuito. Asludom ad laiplonon. 

“Cedob, das osotoy-la givon obe zoti, kel fiimiikon, das ibestepob 
noliidapovi. Kliilos ye, das is nos dabinon, keli kanobov bestepon. 
Too, atos abinon dil balada.” 

“Kanobs givon ole zoti, kel fumiikon, das is ebinol, o sol!” Geidan ai 
nog atonom fredaladaliko, e nog asmililom. Vo ilabom skiliikami sta- 
bofik. “I dalol fotografon, ye - asa kanol it logon - fotografots no 
obinonsov vemo nitediks. No kanobs dunon modikosi tefu vamikam 
tala e melanivods geilikumol. Gebobos poti at ad mebon oli, das 
balad fa ol it pedispenol, kleiliko notodon.. 

“Kliiliko sevob, das no labob gitati ad gepel”, el Manfred aviispi- 
kom sagi oma. “Sevob olis: japans < e baladis olsik. No maniotolos 
osi. Te sagolos obe, kitimo okanob komon lomio.” Skan e saspetikam 
icenons ad klem po om. Anu te avilom moikon isao - sa u nen zot, bi 
afavom do dinad lolik. 

“Fiimo, o sol! Dalolos obe ad vestigon osi! Abinos ‘Miami, Flori¬ 
da’, vo-li? Genafami lii pof demolo, flit ola bo obinon tii geidan 
siipo aseilikom. 

A 

“Sakad seimik-li?” el Manfred asagom seifolo. 

“Dido so binos, o sol! Flits valik lii ‘Miami’ jinons pesarajanon. 
Brefiipilo! Vestigob osi. Godo! Mu vemo pidob osi, o sol! Iba mela- 
nivod geilikon modo vifikumo, kas espetoy, ditretadams eyilidons, e 
zif petuvaton. Tobo elaboy timi saidik ad plodiikon menis, ed estetoy 
ditretastadi. Savamesiils levemik padadunons. Veig lii ‘Miami’ da lut 
ud on mod votik no plu mogon. No kanol geikon lu lorn, o sol!” 

El Manfred abluvon. Telna iinii tim mu brefrk melanivods ivanii- 
kons desinis oma. Akanom ni bestepon noliidapovi ni getavon lomio. 

“Te mog bal anu dabinon”, tavageidan alaispikom, du nog asteifu- 
lom ad blebiikon vogi oka takediki e konfidoviki. “Mutol lisiton pladi 
in fugana-leseatop. Odajafukobs fliti e veigi pro ol. Logob, das nog 
binons plads anik in ‘Wyoming’. Baicedol-li, o sol?” 

“Si!” asagom sufodiko. “Resarfolos obe pladi in leseatop e fliti. E 
no glomolos zoti et!” 

“No kudolos, o sol! Ebo anu resarfob.” 

Du tavageidan aklavom bosi penom ini tefefonom modamedadik*, 
el Manfred alaukom: “Plitosov obi, if zot et i ninadonov, das tu 
alatikob tefu e noludapov e tuvatam ela ‘Miami’. Kanol-li dajafukon 
atosi? Fumob, das atos omagadon po mens in fugana-leseatop di 
‘Wyoming’ et.” 

“Sakad nonik, o sol! Valikosi dajafukob anu.” 

El Manfred akovenukom oki su seadop ed astebedom. Pu oils oma 
asefons, bi iliivons eli ‘Miami’ bii yels anik. Lax-jimatan omik ye 
ablibof us. Godo! If olodadoy omi in fugana-leseatop ebo ot asa ofi- 
li? Ya tikod at ajeikon omi. 

“Pefidunos, o sol!”, geidan asagom. “Nu binobs su veg lii pof. Flit 
lii ‘Wyoming’ e plad olik in fugana-leseatop ebo anu pezepons.” 

“Gudo!” el Manfred asagom. “Spelob, das dins no donu omiplo- 
pons. Ya ejenos telna, okanos-la jenon kilidnaedo.” 

“Kisi vilol-li notodon me atos, o sol?” Geidan astunom. 

“Eko! I lax-jimatan obik alodof to ‘Miami’. No sevob, va elove- 
lifadof tuvatami, u va eplopof ad rivon fugana-leseatopi asa uti in 
‘Wyoming’. Leno desirob ad kolkomon ofi nepespetolo. No ostau- 
dobov vifiko de somikos. Ab demii jenet, das mifat odrefon-la obi 
kilidnaedo e das on mod seimik iiloveliludob-la oni, kanol-li manio- 
ton id atosi in zot? Mutob siiadiikon menis, e pato obi it.” 


* telefonom modamedadik = el ‘smartphone’ 

Dii timiil geidan liilogetom omi. Smilil jafudanik fredaladalik oma 
inepubon; igo alogodom loliko pebluviikolo. Tano asagom me vog 
nennotodik: “Ojafikob me atos, o sol!” 

Nu abinoms su veg lii pof. Abliimoms tefu fat futiirik okas. ■ 


Regs tel e laburens tel 

,OS DOIS REIS E OS DOIS LABIRINTOS’ 
fa Jorge Luis Borges, tradutod fa stimakadaman: Sergio Meira 

Konons mans konfidabik (ab el Allah sevon modikumosi), das tin 
tim primik adabinom reg nisulas Babtilonana, kel akobukom 
bumavanis e magivanis okik ed abuedom bumon omis labiireni 
so komplitiki a fikuliki, das mans priidikum no ariskoms ad nii- 
golon, e das utans, kels anti goloms, paperoms. Bum at abinon 
skanik, iba bluv e stunid abinons jaftids Goda, no manas. 

Me paset tima akomom lii kur omik reg bal Larabanas, e reg 
Babtilonana (ad muadon oki me balugof lotidaba okik) akoedon 
nugolon omi ini laburen, ko atevom pakofudtikolo a pamukukolo 
jii fin poszedela. Tano alubegom yufi godik ed atuvom yani. Lips 
omik apronons ploni nonik, ab asagom rege Babtilonana, das 
alabom id om labureni votik, e das, if God ovilonov, osevaduko- 
mov oni ome tin del semik. 

Suno agevegom lii Laraban, akobukom kapitenis e sifalis okik 
ed adistukom reganis Babulonana so benosekiko, das adoslea- 
tom kasedis onsik, adeidom menis nennumik, ed afanom i regi it. 
Atanom omi su jamod vifik ed akesumom omi ini dasart. Amoni- 
toms dii dels kil, ed asagom ome: „0 reg tima a stof tumyela to 
Babiilonan! Avilol peron obi in laburen bronsotik labii tridems, 
yans e vols modiks; anu Namikal acedon gudiki ad dalon obe ad 
jonon ole obiki, ko ni dabinons tridems ad pabexanon, ni yans ad 
pabreikon, ni dugolops fenukol ad patravaron, ni vols, kels no 
dalons ad laigolon.” 

Tano amoukom tanis ed aposblibukom omi in zan dasarta, ko 
adeadom seku faem e soaf. 

Glor binonos po Ut, kel no deadon ! ■ 

EL "DA-": FOYUMOT TOBO DASEIVOVIK 

fa vicifal: 'Daniil Morozov' 

Cedob, das yumots Volapukik padiladons ad grups tel ma fikul 
gebada. Vodabinets balid binons suemoviks, bi labons sinifi kleilik te 
bali (sams: lax-, i -af, -el). Guo binads telid labons difulis modik 
siama, e sinif dabinotik onas efe in vod omik sekidon de dinads difik 
(modadilo de sinif voda ut, len kel pelenyumons). Cedob, das el "da-" 
duton lu grup telid. Difuls pulik siama binetas somik no pebepenons 
lolofiko fa lautan ela "Gramat Volapuka", do vods vodabukas dabinik 
jonulons patis valik sumik. Kludo Volapukans sotonsos vestigon atosi 
e lolofukon nunis ela "Gramat Volapuka", dat okanoyov gebon 
veratiko yumotis po defomam vodas nulik. Edesinob yegedi fovik as 
dil voboda at. 

El "Gramat Volapuka" po bagaf: 150 < enunom do el "da" sokolosi: 
"El da- malon ledino vemami sinifa stabavoda. Foyumot at sumon 
semo ad el le-. Po vemam telik foyumots bofik payumons len vod 
patefol." 

Is vilob manioton bisari omik foyumota pabejafol. Modadilo varbs 
e ladyeks Volapukiks pedefomons de vods vodabidas votik. Cedob, 
das foyumot "da-" leadon defomon varbi de varb votik, ladyeki de 
ladyek votik, e ret. Samo fe kanoy fomalon subsati *dalil ko sinif: "lil 
vemo kupalik, japalik", ab luveratikumo varb tefik efe "dalilon" 
pedefomon nemediko de el "lilon" medii lenyum foyumota. On mod 
sumik leno eneodoy vodis: *damaledit, *damaleditil < ad defomon 
linteleki: "damaleditilo!" (Zuo vod votik: "lemaledit" < avedukonov 
eli *damaledit nezesudiki. Cedu ob, el 'Arie de Jong' e timakompe- 
nans oma valemo asteifulons ad viton bundanukami vodastoka me 
leigasinifavods, do semikna amiplopons in tef at e semikna adalons 
menes netas difik ad malon dini bal me vods difik ma kosomots 
natapukas.) 

Cedu ob, po jenets modikun vods ko primot "dale" no pedefomons 
nemediko de rigavod seimik, ab foyumot "da" pelenyumon len 
vodastab labu foyumot "le". Ma ced obik el "dale" no binon foyumot 
komplitik, ed el "da-" votukon sinifi voda labu foyumot "le-" bai 
difuls siamik oka. 

Vemam, do kel hiel Arie de Jong' apenom, po geb foyumota "da-" 
kanon padiladon ad dins binalo vero distiks. Osteifulob donikumo ad 
numadon sotulis valik vemama at. Id osteifulob ad leigodon vodis ut, 
kels distons de od te me foyumot (sevabo: el "da-" ud el "le-"). 
Semikna leigatods Linglanapukik vodas Volapukik okomadons. 

• If poyumot at palenyumon len vodastab, kel nemon yegi, tan el 
"da-" malon vemami gretota. Sams: 




- dafan ('punkah'); 

-dagruf, sevabo gruf dibik su glun (el "dagrufaplaud" kanon 
patraduton as 'deep plough'). Legruf binon gruf binu metal su sut 
samo ad moukon reinavati; 

-dalekop ('winebowl'). Leigodolsos vodis votik: lekop ('chalice, 
goblet'), kop ('cup, bowl'). Plago te vod "kop" atas pagebon; 

- dotovdm (= 'jack (hoisting, lifting)'). 

• Po nem stuma el "da" sinifon kurati vemikum, sevabo: 

-daleskop ('telescope'); logedolsos: leskop ('(terrestrial) 

telescope'), skop ('binoculars, spyglasses, field glasses'); 

-daluskop ('microscope') — de vod: luskop ('magnifying glass, 
loupe'). 

• Palenyumolo len vod, kel malon buroletani, el "da-" kompenon 
po nemam buroletana buikum, sevabo: dalefat ('great grandfather'; 
leigodolsos vodis sokol: lefat ('grandfather'), fat ('father'), pludalefat 
'great great grandfather')), dalemot, dalepals. 

• El "da-" malon gredati lopik po pladatem semik. Suvikna binos 
fikulik ad suemon vodis somik po belodans lanas demokratik, kelans 
ya sis lunup eglomons noubanefi e sogatis sumik votik sa luspikotis 
tefik. Sams: 

-o cadal! = 'Ew. Gnaden' (ma fovot velid fa hiel 'Arie de Jong' ad 
vodabuk gretik fa otan); dacddal = 'Erlaucht' (fovot lulid fa otan); o 
lecadal! = 'Durchlaucht'. 

Emiplopob ad distidon titulis at. Niludob, das el "dacadal" kanon 
tefon regi u lampori, el "lecadal" lesonis, ledautis, davalaplinis, el 
"cadal" noubanis modikun. Ye i vod "dalecadal" (sevabo Deutana- 
puko e latino: 'Serenissimus') dabinon; 

-daleduk (sevabo 'archduke'; eko! vods sumik: leduk ('grand 
duke'), duk ('duke')); 

- dalekultan ('chief priest, high-priest'; vods sumik: lekultcm 
('protopresbyter, arch-presbyter'); kultan ('priest, cleric')); 

- dalepadan ('archabbot'). Leigodolsos limis votik pladatema ot: 
lepadan ('abbot'), padan ('priest, padre'). 

• El "da-" malon calofi e suvo, ven pagebon in Siam at, labukon 
vodi me Siam bolitik u gitavik. 

El "dabat" binon stum patik ad pon calofik, asa notodot sokol jo- 
nulon: "gol vu dabatakedads" (sevabo: 'SpielSrutenlaufen' Deutana- 
puko, pon patik militik). El "dabat" i kanon patraduton dub vod 
Linglanapukik 'rod', samo po tikodayumat bibik: "Okomob-li lu ols ko 
dabat, u ko lof e sofal?" (pened balid de 'Paulus' elanes di 'Corin- 
thus': IV, 21). If esuemob veratiko vali, tan dabat jenofo no binon bat. 

ab yeg votik, kel jonidon ad bakiflap u dajon namada regik. Guo lebot 
binon bat efe lunotikum ka bat kosomik. 

Sams nog votiks: 

-dablunon krimanis, krigafanabis (leigodolsos: blunon miti, papu- 
ri, sevabo no meni, ab yegi). Vod, kel diston de varb enu emaniotol te 
me foyumot (sevabo: "le-"), i tefon jenoti calofik: leblunoy temuna- 
nis, penadis ad blofon bosi samo po codaseadod; 

-dabuam (fe subsat at neforo pagebon, ab sumedon voded 
bolitik); 

-dafolon (bepenami, plonami); 

-dafugcm binon esetevolan, kel fugon se Ian kosomo seku dinads 
bolitik; 

-vodastab "dageb" tefon gebi bai lonem. Sams: "dageban degivo- 
pelota" (ela 'collect on delivery'); "leigo i man no labom dagebi 
lelivik koapa okik, ab jimatan" (pened balid de 'Paulus' elanes di 
'Corinthus': VII, 4); "dagebon monamedis" ('to command finance' u 
"guvon moni"). Too semikna vodastab "dageb" pagebon pla "geb", as 
sam: "dagebon vodis ad notodon supadi e fakami oka"; "ye labom 
dagebi vodastoka"; 

-dajonad (sevabo: 'exhibition') binon jenot pluuneplu calofik, kel 
pajenukon in spadad patik efe dajonadop (= 'exhibition hall, space, 
room, centre'). Tapladu dajonad jonet (sevabo: 'exposition, display') 
kanon binon jenot zuik po ut cifik votik, asa sams sokol jonulons: "Du 
kobikam su tabs tel Vpalebuks ajonetons, kels de 1931 ipubons"; "Du 
kobikam, leigo asa po kobikams buik, pijonetukons lebuks Vpik, kels 
un yels latik ipubons" (kobikam abinon jenot cifik, e jonet bukas 
abinon ut zuik); 

-vodastab dakonsal tefon nogani calofik, e dakonsalan binon 
calan; 

- dakupedon ('to oversee, to supervise'). Sams: "abudoms 
fanabopagaledane ad dakupedon gudiko omis" (duns paostolanas: 
XVI, 23); "komitetanef, kel osoton dakupedon leduni sludas"; 

-varb dalofon tefon codadi, asa notodot sokol jonulon: "dalofon 
flagi givulota"; 

-varb dcmemon (= 'to imply, to proclaim') i labon difuli calofa, as 
sam: "adanemom ai Sanali bugolani"; "As Saludalanal, keli Kristus 
apromom ad sedon, el 'Mohammed' adanemom semo oki it"; 

-varb dasukon tefon vestigi budu cifod domas, krimanas, e reta, 
as sams: "adasukoms ... domi ju in gulils e spaduls valiks ona"; "Tano 
adasukoy omi, ab atuvoy po om yegi nonik, kel alabon voladi anik"; 

- vodastab dasum (= 'accept, acceptation') tefon baicedi calofik, as 
sam: dasumon cd\i, vudi, stipi. Varb lesumon binon nilikum ma Siam la 

el "dageton" (lesumon pridi) ud el "getedon" ("olesumoms obi ini 
doms oksik" — gospul ma 'Lucas': XVI, 4); 

-vodastab datom kanon tefon ponodi u dasakami calofikis, asa 
vods sokol jonulons: datomastafad (= 'pillory'), datomastum u 
datomom (= 'instrument of torture'), datomavig (= 'Holy Week'), 
datomop ('torture chamber'); 

-vodastab daval (= 'elections') binon val in siam bolitik. Vodastab 
ot binon lim balid vodedas anik jenava, kels jinons binon binalo 
taspikaliks, sevabo: davalalampor (cif lopikun davalareigana, samo 
Lamporana Romanik saludik), davalajiplin (= 'Prince Elector's wife'). 
Kosomo yumatoy davali ko demokrat, e lampori u jiplini ko monak, 
zuo cedoy, das tatafoms tel at binons-la nebalamoviks ko od. 
Vodastab leval suvikuno binon voded biologik (= 'selection'), as sam: 
levalateorod (= 'natural selection theory'). Vodastab ot tefon vali 
lunupik a stabofiki, as sams: levalots (= 'choice descriptions, choice 
goods'), zib pelevalol (= 'dainty/delicate dish'). 

• El "da-" jonon, das bos tefon yegis modik ud igo valikis. Po jenets 
anik foyumot ma Siam sumon ad ladvarb "lolofiko". Obetikolsos 
jenetis sokol: 

-varb dadeadon kanon malon deadi bida lolik nimavoleda 
("raptuls adadeadons gretadilo"), e varb dadeidon sinifon saseni 
grupa gretik menas ("dadeidon famuli valik, popi"). I gebad 
metaforik tefu senal akomadon, sevabo: "yels modik in fanabop 
pelifadols edadeidons in ob lolofiko biedali, heti e mekadi nimalik". 
Vod ledeadam malon dadeadam dub nafatamalad. Dabinon varb 
sumik nog votik, sevabo: dasasenon (sasenoy menis bal u plu bal, 
dasasenoy popi lolik); 

- dafamul binadon me famiils modik e kanon labon dafamulacifi; 

-dafaton ('to propagate, to breed, to multiply'). Varb rigik "faton" 
tefon luveratikuno te menis e sinifon eli "binon fat, vedon fat tefu 
cil(s) po moted" (sam: " 'Abraham' afatom eli 'Isaac'; 'Isaac' afatom 
eli 'lacob'; 'lacob' afatom eli 'luda' e blodis oma" — gospul ma 
'Matthaeus': I, 2). Varb "dafaton" tefon noe menis, abi nimis e kanon 
palecedon as voded biologik; 

-varb daseivon pagebon, ven viloy kazeton, das ek eseivon bosi ju 
in pats smalikun, as sam: "ab Yesus adaseivom diseini badik omsik" 
(gospul ma 'Matthaeus': XXII, 18). I dabinon ladyek daseivovik 
(taadasinifavod tefu latik, sevabo: "nedaseivovik" ('unsearchable') 
akomadon suvofikumo); 

-vod daselon tefon seli canas valik. Vods: lesel, leselon < patra- 
dutons tefado as 'auction, to sell by auction'. 

Fovot ofovon. 

,Des Hasen Klage' 

Deutan 1575 

Flevit Iepus parvulus 
damans altis vocibus: 

Quid feci hominibus, 
quod me sequuntur canibus? 
Neque in horto fui 
neque holus comedi. 

Longas aures habeo, 
brevem caudam teneo. 

Leves Pedes habeo, 
magnum saltum facio. 

Caro mea dulcis est, 
pellis mea mollis est. 

Quando servi vident me, 
„Hase, Hase" vocant me. 

Domus mea silva est, 
lectus mea durus est. 

Dum montes ascendero, 
canes nihil timeo. 

Dum in aulam venio, 
gaudet rext - et non ego. 

Quando reges comedunt me, 
vinum bibunt super me. 

Quando comederunt me, 
ad latrinam portant me. 

Nu pasatatim epaseton, 
lif lievas donu fikulon. 

Kludo lievs - ed i kroligs: 
roletans onas - labons 
kodi ad plonon. 

Poedot at de tim vonadik 
notodon atosi on mod 
mu ladalofik. 


Plon Iieva 

Tradutod Volaptikik fa redakan 

Edrenon liev smalik 
rorolo me vog Iaodik: 

Kisi-Ii ta mens dunob, 
das me dogs vo payagob? 

Leno in gad ebinob, 
harbatis no efidob. 

Lunikis lilis labob, 
brefiki gobi labob. 

Vifikis futis labob, 
veitotiko bunob. 

Mit oba benosmekon, 
skin oba rniidik binon. 

Ven dunans obi logons, 

„Lievo!" Iuvokadons. 

Fot lodop obik binon, 
bed oba vemo dufon. 

Pas bexanolo belis, 
dredob leno plu dogis. 

Du ye ini kur komob, 
fredom reg, fumo no ob. 

Ven obi regs fifidoms, 
vini love ob drinoms. 

Posa obi efidoms, 
obi prifetio poloms. 

ZOTS TEL 

Freda dram a til prosadik balsiifik fa 
'Jean-Pierre Claris de Florian' balidnaedo pdplosendl 
to el 'Theatre Italien' in 'Paris' tu del %ulidfebulayela: 1779, 

petradutol ini Volapiik fa 'Igor Wasileivski' 

Posodef: 

Hiel Arlequin: lofan jiela Argentine 
Jiel Argentine 

Hiel Scapin: matedan hiela Arlequin 
Siif jenon to 'Paris', su piad kobadik, ko logoy domi, in kel jiel 
Argentine lodof. 

Siiful balid 

ARLEQUIN, soelik, %oti kipol in nam: 

Adelo mo naed balid fredob vemo, das 
fagob ad reidon. O lab kion! Lofof obi. 

Nu fiimob do atos; asagof osi, apenof 
osi, ed el Argentine no kanof lugon: 
labof mudi tu joniki ad ciiton. Vilob 
donureidon bilieti ofa. (Reidom.) "Bino- 
lod takedik, o flen gudik oba! No kudo- 
lod dernii matedan olik. Lofob oli!" 

Lofob oli!... No labob kuradi ad kidon 
vodi at, bi dredob, das onepubob oni. 

(Fovom reidami.) "Ladal obik binon olik 
laidiipio, olabol nami oba, kitimo ovilol." 

Kitimo ovilob!... Te atosi vilob, sisa 
esevob ofi. O pened lofik oba! O pened gudik oba! (Kidom oni.) 
Beno! moo! o netaked! El Scapin japik et atupom obi! Cedidom, 
das lofom eli Argentine; e suvo leplitialans lugialik somik plopoms 
gudikumo ka lofans stedalik. Labo el Argentine no cedof somo. 
Golobod ad danon ofi e valon deli mateda obsik. O! kiojonik 
obinos tu del et! (Golom e gekomom.) Ye bos favukon obi: el 
Argentine labof dalaboti; obo labob nosi. Vipobov ad binon liegik, 
u dat of binofos pofik. Yen, asa po jenet nuik, mon po flan bal, e te 



Jean-Pierre Claris de Florian 

1755 - 1794 

po votik, no sevob... ab atos neforo so gudiko plopon, asa ven 
valikos binon leigavoladik, e 16 f dabinon ta 16 £ Kisi steifulob, no 
kanob liegikon; almuliko segivob mesedi obik po loter, nums oba 
ai blibons stabiilii sakad. Nog eremob niimis kil lotera nuik, eko! is 
binons: (Sumom lotera^oti se pok.) 7, 19, 48. Ariskadob franis mal 
ta kilat at; if opubos somo, ovedob liegik, ed olegivob valikosi ele 
Argentine lofik oba. If no opubos somo, oremob po loter balid- 
komol niimis valik; ologob, va bal opubon. Stebedolo golobod ad 
visiton eli Argentine... Ab eko! el Scapin komom, klanedobod 
penedi obik, e stebedobod jus umogolom. (El Arlequin pladom 
Idtis tel ini pok at.) _ (J j ovon _ 



Kon gretik di Schleyer 

Un zanod mazula yela at kadaman: ‘Danny Zhang’ enunom in Vola- 
pukagmp: https://www.facebook.com/groups/volapukalised/ po el Face- 
book, das etuvorn resodapadi, ko kon peselolofon, kel jonon datuvali. 
Kon kisotik abinon-la at? El Danny asakorn: “Ba kon at binon-la ut, 
kel pamanioton in Vpagased e pagevon Volapukanes mu veutikiines?” 

Vicifal: Daniil Morozof asevom modi- 
kumosi do atos, ed agespikom: 

Liedo Volapukagased Nedanik ettimik 
no akleilukon dinadis konis somik tefo- 
lis. Balido, kon pemagol di ‘Schleyer’ 
pigevon fa datuval it. Saitob: 

“Kon gretik” di ‘Schleyer’ ko nupenad 
jonik: “Mekob-la labik kemenis valik!’’ 
pegoldol u binii bronsot u kuprin jii 
1900 dekul 23 pigevon te 31 na. Koni 
laluminik smalik ju deadam omik Vola- 
pukans zao 90 idagetoms” (“Lifajenad cifala telid Volapiikanefa”)*. 

Telido, statuds yela: 1934 anunons: “Kon di ‘Schleyer’ pemekon bind largent 



* Yeged in Volapukagased pro Nedanapukans, 1948. 

e vemiko pegoldon. Su fofaflan labon magodi reliafik ela ‘Schleyer’ sa 
vods: “Johann Martin Schleyer” e (me tonats smalikum) “datikan Vola- 
puka”. Su podaflan binons vods: “Kon at pelegivon fa cifal Volapukanefa 
demit meritabs superik tefu Volapuk” (bagaf: 20). 

Ye bagaf balidfovik statudas ot atonon so: “Du tim, das fomet diplomas in 
§ 19 pemaniotol no nog pebukon, e kon di ‘Schleyer’ ma bepenam in § 20 
no nog pefrapon, diploms e kon vonadiko ma lonam datikana Volapuka: 
‘Johann Martin Schleyer’ it pemekols pagebons.” 

No apenoy fumiko in el “Volapukagased pro Nedanapukans”, konis kinik 
(labu gold, binu kuprin e binu bronsot) el ‘Albert Sleumer’: cifal ettimik < 
alegivom Volapukanes anik, ab sikots et nendoto akanonsov binon kons 
vonadik, bi kons timu ‘Schleyer’ fumo abinons u pegoldols, u bronsotiks, u 
kupriniks. 

Koni pegoldol et akanoy remon in ‘Johannes Hiller Munzenhand- 
lung’ mo € 90 po resodapad otana. Us sol: ‘Hiller’ ajonom flanis 
bofik kona ed amaniotom, das no akanom sagon, kisi niipenad jonik 
at sinifon, bi “piik et nutimo nesevadon”. Esedob ome nuni sa tra- 
dutod ela “Mekob-la labik kemenis valikl”. Zuo epenob, das vilofo 
oremobsov koni, ye das sog Volapukanefa nutimik no labon moni. Dii 
dels anik avatalob, va ob it sotob remon oni, bi pot somik bo neforo 
plu odabinon. Asakob ome, va okanomov-la selon oni mo suem lafik. 
Sol: ‘Hiller’ poso elofom obe koni mo € 65, ed eremob oni. Sor obik, 
kel binof goldismitamastan, esmufetof jafudaniko kdni ed apladof oni 
ini dajonadabokili. 


Nu labobs geradalabotili, kel futuro polovegivon-la fa cifal cali- 
sokane okik. ■ Hermann Philipps 


Korakots tefu gased prilula 

Kodu nekiipal redakana korakotamobs tefu konotil: „Godavan po deadam“ fa 
.Sergio Meira’ petradutol no epubons in sotuls anik gaseda prilulik. 

Valopo: „Melanchton“ -> ,Melanchton’ 

Pad: 26, setem lid: 

... sumik ute, keli ... ^ ... sumik ad ut, keli ... 

Otos jenon ti valikanes ^ Otos jenon po ti valikans 

... kredons, das nu edeadons -» ... kredons, das no edeadons 

Pad: 26, setem 5id: 

... abinons kuir grobik ... abinons binu kiiir grobik. 





